kardosdrur/scandi-wiki huggingface dataset:
Kyø Hovedgård

Kyø Hovedgård er en gammel hovedgård, som nævnes første gang i 1400. Gården ligger i St. Ajstrup Sogn, Slet Herred, Ålborg Amt, Nibe Kommune. Hovedbygningen er opført i 1875

Kyø Hovedgård Gods er på 139 hektar med Beltoftgård

Ejere af Kyø Hovedgård 

 (1400-1435) Mikkel Nielsen Tornekrans
 (1435-1525) Slægten Tornekrans
 (1525-1552) Mikkel Nielsen Tornekrans
 (1552-1611) Jørgen Due
 (1611-1623) Axel Rosenkrantz
 (1623-1625) Just Høg Banner
 (1625-1639) Christian Friis
 (1639-1647) Jørgen Seefeld
 (1647-1668) Ulrich Seefeld
 (1668-1688) Albrecht Itzen
 (1688-1711) Johan A. de Clerque
 (1711-1719) Peder Benzon
 (1719-1741) Mathias Mørck
 (1741-1748) Karen Gleerup gift Mørck
 (1748-1750) Bagge Jørgensen Gleerup
 (1750-1758) H. Margrethe Holst gift Gleerup
 (1758-1777) Matthias Johannes Wederkinck
 (1777-1779) H. Margrethe Holst gift Gleerup
 (1779-1791) Peder Lund
 (1791-1797) Marie Gleerup gift Lund
 (1797-1800) M. N. Monrad
 (1800-1802) Sophie Magdalene Dietrich gift Paulsen
 (1802-1826) Samuel D. Warburg / Wulff Salomon
 (1826-1858) Martin Steinthal
 (1858-1859) Centralkassen
 (1859-1863) A. F. L. greve Tramp
 (1863-1903) Christian greve Tramp
 (1903-1910) Kay greve Tramp
 (1910-1916) Christian greve Tramp
 (1916-1917) A. C. Petersen
 (1917-1918) Hansen-Solevad
 (1918-1920) V. Schjerup
 (1920-1923) Th. E. Brendstrup / N. P. Hansen
 (1923) Konsortium
 (1923-1924) Kisum
 (1924-1944) N. Vestergaard
 (1944-1971) Forskellige Ejere
 (1968-1972) George A Routledge (Ændrede Navnet fra Kyø Slot til Kyø Hovedgård. 
Oprindelige bygning brændte og nuværende bygning fra 1875).
 (1972-1973) Amerikansk Filmskole
 (1973-1974) George A Routledge
 (1974-? )   Bilforhandler Røntnov
 (1978-1983) Jens & Joan Leth Petersen sammen med John Christian & Kirsten Gade
 (1983-1985) Christian Lomborg
 (1985-    -) Jess Borggaard

Kilder 

J. P. Trap: Danmark 5.udgave, Kraks Landbrug

Herregårde i Aalborg Kommune
Herregårde i Aalborg Amt
DVD Shrink

DVD Shrink er et gratis computerprogram der gør det muligt for indehavere af kopibestyttede og dual-layer DVD'er at lave en sikkerhedskopi på en standard 4,7GB DVD-R eller +R skive, i tilfælde af at den originale skive skulle blive ulæselig pga skade. Da DVD'en er et skrøbeligt medie, er et sådant program meget relevant for DVD-ejere.

Programmet kan også misbruges til at piratkopiere, men er ikke skabt til det formål. DVD producenterne har de seneste år udviklet spærringer som får DVD Shrink til at tro at skiven er ulæselig, og DVD Shrink kan derfor kun bruges til 30-60% af de nyeste skiver.

Skaberne  udtaler at: "DVD Shrink er gratis, og du bør aldrig betale for programmet!"

Kilde 
 DVDShrink.org

Fri software
Backupprogrammer
Systemværktøjer til Windows
New Wave of British Heavy Metal

New Wave of British Heavy Metal (også forkortet NWOBHM eller N.W.O.B.H.M.) var en genre der opstod i Storbritannien i de sene 1970'erne som en reaktion imod punk rock og som en ny del af den traditionelle heavy metal. Den fik større popularitet i 1980'erne i både Europa og USA. Typiske instrumenter at bruge i denne genre er bas, guitar og trommer. Iron Maiden, Saxon og Diamond Head var blandt de førende bands indenfor New Wave of British Heavy Metal og har også haft stor indflydelse på kommende metalbands som Metallica og Megadeth.

Baggrund 

NWOBHM var i nogen grad en reaktion på den tilbagegang i popularitet, som de tidlige heavy metal bands Deep Purple, Led Zeppelin og Black Sabbath havde oplevet i slutningen af 1970'erne. NWOBHM-traditionen nedtonede blues-påvirkningen, indarbejdede elementer af punk, øgede tempoet og indarbejdede temposkift. NWOBHM kan således musikalsk karakteriseres som sange i et generelt hurtigt tempo, men med mange breaks, krydret med hurtige guitar soli og een melodisk, ofte næsten højstemt vokal. Tekstene er ofte inspireret af mytologi og historiske begivenheder, men sjældnere af satanisme

Udvikling 

Skønt anmelderne ikke promoverede genren og salget af studieoptagelser var behersket, opnåede de førende bands stor popularitet som Live – Bands, med Iron Maiden's Live After Death fra 1985 som et af de bedste eksempler på dette. Efter et tilbageslag i 1990'erne, har genren fået ny popularitet, hvilket bl.a. viste sig under Iron Maiden's Somewhere Back In Time Tour – 2009, som især blev en stor succes i Sydamerika og samlede mere en en million deltagere til i alt 46 koncerter.

Litteratur

Referencer

Eksterne henvisninger 
 The NWOBHM Online Encyclopedia
Kongsvinger

Kongsvinger er en bykommune i Innlandet fylke i Norge. Det meste af arealet er skov, men der er også en del landbrug og hundredvis af søer, og vandområder. Kommunen grænser til Eidskog, Sør-Odal, Grue og Sverige. Højeste punkt er Rafjellet der er 576 moh.

Kongsvinger by ligger på begge sider af floden Glomma, med Kongsvinger Fæstning som et landemærke på en højde i den nordlige del af byen. Kongsvinger er regionsenter for Glåmdal, som består af Odalen, Eidskog, Solør og Vinger

Erhvervsliv og trafik 
I Kongsvinger er der 1530 virksomheder, inklusive skov- og jordbrugsvirksomheder. Der er 245 butikker, og 37 er hoteller og restauranter. Statistisk sentralbyrå har en afdeling i byen og den store edbvirksomhed Ibas har sin oprindelse og hovedkontor i Kongsvinger.

Tre jernbanestrækninger mødes i Kongsvinger: Grænsebanen til Charlottenberg i Sverige i sydøst, Solørbanen til Elverum i nord, og Kongsvingerbanen til Oslo i vest. Det indebærer direkte forbindelse med eksprestog til både Stockholm, Karlstad og Oslo.

Den gamle Kongevej fra Oslo til Stockholm går også gennem Kongsvinger. Denne Kongevej går egentlig helt til Sankt Petersborg i Rusland.

Sport 
Rally Finnskog Norway har vært arrangeret i distriktet siden 1982. Start og mål har været i Kongsvinger, og de senere år har der også været en etape på et industriområde inde i byen.

Kunst og kultur 
Kongsvinger fæstning bliver benyttet til koncerter og teaterforestillinger. Et fast indslag er Fæstningsspillene som er et udendørs skuespil som arrangeres på fæstningen hver sommer og handler om livet der i tiden før 1814.

Op gennem historien har kendte digtere og kunstnere som Jonas Lie, Erik Werenskiold og Dagny Juel holdt til i Kongsvinger. I sidstnævntes gamle hjem, Rolighed, holdes det fra tid til anden koncerter. Rolighed huser i dag Kvindemuseet. Kongsvinger kunstforening står for kunstudstillinger på Aamodtgården i Øvrebyen bydel.

Seværdigheder 
De største seværdigheder i Kongsvinger er Kongsvinger Fæstning, Kongsvinger Museum, Kvindemuseet og bydelen Øvrebyen.
Ellers er Odals Værks hovedbygning vest for byen, og Skinnarbøl gårds hovedbygning (Grænseslottet) øst for byen værd at se. På Skinnarbøl tilbragte den svenske dronning Sofia af Nassau mange somre i slutningen af 1800-tallet.

Venskabsby 
Kongsvinger har følgende venskabsbyer:
  Arvika
  Ebel es-Saqi
  Skive
  Ylöjärvi

Eksterne henvisninger 

 Kultur i Kongsvinger på kartfra Kulturnett.no 
 Austmarka.no

 
Kommuner i Innlandet
Kommuner i Hedmark
Joomla!

Joomla er et gratis opensource Content Management System, skrevet i PHP og anvender MySQL som database. Fra version 2.5 kan MS-SQL også bruges.

Navnet Joomla er et Swahili ord som betyder "Alle samlet".

Historie 

Den første udgave af Joomla!, der blev frigivet den 16. september 2005, er en viderudvikling af Mambo ver. 4.5.2.3., som opstod fordi nogle ville gå en anden vej, end hvad Mambo gjorde på det tidspunkt.

Den 22. januar 2008 blev "Joomla! 1.5 stable" også kaldet Khepri udgivet. Der bliver dog stadig udviklet lidt og lukket nogle sikkerhedshuller på den gamle udgave som lige pt. er oppe på version 1.0.15.

Version

Features 
Joomla! indholder blandt andet ting som:

 Afstemninger (polls)
 Blog
 Side-caching
 Søgefunktion
 Internationalisering
 Nyhedsarkiv
 RSS feeds

Kilder

Links 
 http://www.joomla.org/ – Officiel hjemmeside for Joomla!
 http://www.joomla.dk/ – Det danske supportsite for Joomla!

Content Management Systemer
Internet-software til Linux
Internet-software til OS X
Internet-software til Windows
Frie CMS-systemer
Mambo (Computersoftware)

Mambo er et gratis opensource Content Management System, hvor man kan vedligeholde sin hjemmeside nemt og let.

Kræver
 Apache (version 1.3.19 eller højere)
 MySQL (version 3.23.x eller højere)
 PHP (version 4.2.x eller højere)

Links 
 http://www.mambo-foundation.org/

Content Management Systemer
Linux-webprogrammer
Frie CMS-systemer
Kronisk sygdom

En kronisk sygdom (fra græsk khronikós, langvarig, af khronos, tid) er en langvarig sygdom eller en sygdomsforløb som udvikler sig langsomt. Ordet er ikke ensbetydende med uhelbredelig eller livslang.

I medicinske diagnosekriterier kræves der typisk en varighed på mere end 1-6 måneder, for at en sygdom kan kaldes kronisk, men definitionerne varierer fra den ene sygdom til den anden.

Begrebet står i modsætning til akut, som betegner en tidlig eller hurtigt fremskridende sygdom.

Referencer 

Sygdomme
Tid
VM i markhåndbold

Verdensmesterskabet i markhåndbold var et mesterskab i markhåndbold for landshold, som blev arrangeret af International Handball Federation i perioden 1938-1966.

Der blev afviklet syv VM-turneringer for mænd, mens kvinderne måtte nøjes med tre mesterskaber.

Mesterskaber

Mænd 

{| class="wikitable"
! Verdensmestre
! År
|-
| 
| 4 (1952, 1955, 1959, 1966)
|-
|  Tyskland
| 1 (1938)
|-
| 
| 1 (1963)
|-
| 
| 1 (1948)
|-
|}

Kvinder

Kilder / eksterne henvisninger 
IHF – Men's World Championships 
IHF – Women's World Championships 

VM i håndbold
Vilhelm af Poitiers

Vilhelm af Poitiers (ca. 1020 – 1090, engelsk William of Poitiers) var en frankisk præst og historieskriver af normannisk oprindelse. Levede i anden halvdel af 1000-tallet. Forfatter til værket Gesta Guillelmi ducis Normannorum et regis Anglorum, omhandlende Vilhelm Erobrerens liv og gerninger. Værket menes nedskrevet tidligt i 1070’erne.

Kronikører
Blue Water Shipping

Blue Water Shipping A/S er en dansk transport- og logistikvirksomhed med hovedkontor i Esbjerg stiftet i 1972 af Kurt Skov. Omsætningen i 2018 var 5,6 millarder kroner og antallet medarbejdere er over 1600. Udover at levere til søs benyttes også land- og lufttransport.

Man har i dag foruden hovedkontoret i Esbjerg lokalafdelinger i København, Århus, Odense, Aalborg, Taulov, Herning, Billund, Hirtshals, Padborg, Rømø, Lindø Frederikshavn og Sønderborg. På verdensplan har virksomheden mere end 60 kontorer.

Firmaet skaber transport- og logistikløsninger inden for seks forskellige forretningsområder: general cargo (industrigods og forbrugsvarer), køle- og frysegods, vindmøllelogistik, krydstogtslogistik, havneaktiviteter samt olie, gas & industrielle projekter.

Kurt Skov, der indtil 2007 var eneejer af virksomheden, blev i 2006 tildelt Esbjergs Erhvervspris for siden oprettelsen af virksomheden at have udviklet den fra de oprindelige to personer og et kontor til en verdensomspændende virksomhed. Blue Water Shipping er nu fondsejet med Skov som bestyrelsesformand.

Direktører 
 1972-2012: Kurt Skov
 2012-2016: Kim Hedegaard Sørensen
 2016-2018: Kurt Skov
 2018 - nu: Søren Nørgaard Thomsen

Eksterne henvisninger 
www.bws.net

https://www.jv.dk/esbjerg/Esvagt-direktoer-bliver-ny-topchef-hos-Blue-Water/artikel/2537871

Noter 

Transportvirksomheder i Danmark
Etableret i 1972
Virksomheder i Esbjerg
Islands Brygge (vej)

Islands Brygge er en større vej på det vestlige Amager, København, der fra nord løber fra krydset mellem Langebrogade og Ved Langebro lige nord for Langebro ved Stadsgraven langs havnen i ca. 2,1 km i omtrentlig syd-sydvestlig retning til Nokken hvor den går over i Nokken strandvej. Der er forbindelse med cykelsti til Slusen og Sjællandsbroen.

Historie 
Vejen er navngivet af Borgerrepræsentationen den 27. november 1905 og opstået i flere etaper, sydpå, efterhånden som området blev opfyldt. Området var, indtil 1904, en del af Kalveboderne. Kystlinjen lå cirka hvor Artillerivej ligger i dag.

Det nævnes ofte at Islands Brygge har sit navn fordi passagerskibe til Island lagde til her. Der har imidlertid aldrig fundet passagertransport sted fra Islands Brygge. Navnet stammer i stedet fra bankdirektør Axel Heide, som foreslog navnet sammen med en lang række andre gadenavne i bydelen, da kvarteret blev opfyldt 1904-05. Heide var tæt knyttet til DFDS som havde skibe med islandske navne.

Attraktioner 
Langs vejen findes adskillige spisesteder og caféer, samt Kulturhuset Islands Brygge. Mod nord findes ligeledes Havneparken og Havnebadet.

Eksterne henvisninger 

Vej
Gader på Amagerbro
VM i håndbold 1958 (mænd)

Verdensmesterskabet i håndbold for mænd 1958 var det tredje (indendørs) VM i håndbold. Det blev afholdt i DDR i perioden 27. februar – 8. marts 1958.

De 16 deltagende nationer spillede først en indledende runde i fire grupper med fire hold, hvorfra de to bedste i hver gruppe gik videre til hovedrunden, der bestod af to grupper med fire hold. De to gruppevindere gik videre til VM-finalen, mens de to toere gik videre til bronzekampen. De to gruppetreere spillede om 5.pladsen, mens firerne spillede om 7.pladsen.

Sverige blev verdensmester for anden gang i træk ved at slå Tjekkoslovakiet med 22-12 i finalen. Bronzemedaljerne gik til Tyskland, der stillede med et fælles hold, som slog Danmark med 16-13 i bronzekampen.

Resultater

Indledende runde 

Den indledende runde bestod af fire grupper med fire hold. I hver gruppe spillede holdene en enkeltturnering, og de to bedst placerede hold i hver gruppe gik videre til hovedrunden. Gruppe A blev spillet i Erfurt, gruppe B i Østberlin, gruppe C i Magdeburg og gruppe D i Rostock.

Gruppe A

Gruppe B

Gruppe C

Gruppe D

Hovedrunde 
Hovedrunden havde deltagelse af otte hold, de to bedst placerede hold fra hver af de indlendende grupper. Holdene blev inddelt i to ny gruppe med fire hold i hver, idet holdene fra gruppe B og C blev samlet i gruppe 1, mens holdene fra gruppe A og D samledes i gruppe 2. Resultaterne af kampe mellem hold fra samme gruppe i den indledende runde blev overført til hovedrunden.

Kampene i gruppe 1 blev afviklet i Østberlin, mens gruppe 2 blev afviklet i Leipzig.

Vinderne af de to grupper gik videre til VM-finalen, mens toerne gik videre til bronzekampen. De to treere gik videre til placeringskampen on 5.-pladsen, mens firerne måtte tage til takke med at spille placeringskamp om 7.-pladsen.

Gruppe 1

Gruppe 2

Finale- og placeringskampe 

Finale- og placeringskampene blev spillet i Østberlin.

Samlet rangering

Kilder / eksterne henvisninger 
International Handball Federation 
IHF – Officielle resultater   
World Handball Archive – Men Handball World Championship 1958 East Germany 27.02-08.03 

1958 (mænd)
Håndbold i 1958
Hrant Dink

Fırat Hrant Dink (armensk: Հրանդ Տինք ) (født 15. september 1954 i Malatya, Tyrkiet, død 19. januar 2007 i Istanbul, Tyrkiet) var en tyrkisk-armensk journalist og ansvarlig redaktør for den tyrkisk-armenske tosprogede ugeavis Agos.

Han blev født i den østtyrkiske, kurdisk dominerede by Malatya og flyttede sammen med sine søskende til Istanbul i 7-års alderen. Han voksede til dels op på et armenisk vajsenhus og traf sin senere kone, Rakel Yağbasan, på denne skole.

Hrant Dink og den tyrkiske nobelpristager Orhan Pamuk har begge været udsatte for forfølgelser af tyrkiske nationalister. De har i den senere tid fået opmærksomhed i forbindelse med, at de har været anklaget for at have kritiseret "tyrkheden" i samfundet, hvilket er en forbrydelse i henhold til § 301 i den tyrkiske straffelov. Hrant Dink dømtes for nylig for dette og havde i en længere periode været truet på livet i utallige tilfælde.

Hrant Dink blev myrdet den 19. januar 2007, da han forlod Agos kontor, på Halaskargazi Caddesi i Istanbul-kommunen Şişli kort om eftermiddagen. Foruden hustruen efterlader Dink døtrene, Baydar og Sera, og sønnen Arat.

Pristildelinger 
Fra Agos netsted:

 2005 Den tyrkiske menneskeretsorganisations pris "Ayşe Nur Zarakolu freedom of thought and speech"
 2006 Den tyske Henri-Nannen-Preis für Pressefreiheit 2006 af ugemagasinet Stern
 2006 Den nederlandske Oxfam Novib/PEN Awards 
 2006 Den norske Bjørnsonprisen.

Eksterne henvisninger 

 Agos' hjemmeside

Personer fra Tyrkiet
Journalister fra Tyrkiet
Personer dræbt i attentat
Nørrebro Bycenter

Nørrebro Bycenter er et butikscenter, som ligger ved siden af kulturhuset Lygten Station i Københavns nordvestkvarter.

Centret, der er opført i 1995, har et samlet butiksareal på ca. 11.000 m² og består af 22 butikker.

Nørrebro Bycenter drives som mange andre butikscentre i Danmark af Steen & Strøm og ejes af pensionsselskabet Danica Pension.

Eksterne henvisninger 

 Nørrebro Bycenters hjemmeside

Bispebjerg
Etableret i 1995
Indkøbscentre i København og omegn
Bycenter
Aalborg Storcenter

Aalborg Storcenter er med sine 51.500 m² det største shoppingcenter i Nordjylland.

Centret, der har 75 butikker, har over 6 mio. gæster årligt og rummer bl.a. et af Danmarks største Bilka-varehuse på 28.000 m². Det blev indviet i efteråret 1996 og omsætter for næsten 2 mia. kr. årligt, hvilket gør det til landets tredjestørste målt på omsætning.

Centret er en del af City Syd området, der tog sin start i 1972 med åbningen af Bilka, der så efterfølgende blev udbygget med center. I foråret 2010 åbnede der et IKEA varehus i området. Storcentret blev i 2012 udvidet med 2000 m² og 1400 m² parkeringsdæk. 

Aalborg Storcenter ejes af ATP Ejendomme.

Kilder og eksterne henvisninger 

 Aalborg Storcenters hjemmeside 

Skalborg
Indkøbscentre i Aalborg
Etableret i 1996
Napalm Death

Napalm Death er grindcore/death metal-band stiftet i landsbyen Meriden tæt ved Birmingham, England i 1981 af Nicholas Bullen og Miles Ratledge. Navnet Napalm Death kom af indflydelse fra film om Vietnamkrigen. Bandet er mest kendt for at være de første til at skabe genren grindcore, som er en ekstrem genre, der er opstået af thrash metal og hardcore punk. Bandet spillede i denne genre på deres to første album men blev så derefter et death metal-spillende band. Der er ingen originale medlemmer tilbage i bandet. Gennem hele deres historie har der været en stor udskiftning af bandmedlemmer; da deres debutalbum Scum udkom, var der ingen originale medlemmer tilbage.

Medlemmer 
 Mark "Barney" Greenway – Vokal (1989-1996, 1997-)
 Shane Embury – Bas / vokal (1987-)
 Mitch Harris – Guitar/vokal (1990-)
 Danny Herrera – Trommer (1991-)

Tidligere medlemmer

Vokal 
 Nicholas Bullen – (1982-1987)
 Lee Dorrian – (1987-1989)
 Phil Vane – (1996-1997)

Guitar 
 Daz F – (1982)
 Si O – (1982-1985)
 Justin Broadrick – (1985-1986)
 Frank Healy – (1987)
 Bill Steer – (1987-1989)
 Jesse Pintado – (1989-2004)

Bas 
 Fin (Finbar Quinn) – (1983 – 1984)
 P-Nut – (1985)
 James "Jim" Whitley – (1986-1987)

Trommer 
 Rat (Miles Ratledge) – (1982-1985)
 Mick Harris – (1985-1991)

Diskografi 
 Scum (1987)
 From Enslavement to Obliteration (1988)
 Harmony Corruption (1990)
 Utopia Banished (1992)
 Fear, Emptiness, Despair (1994)
 Diatribes (1996)
 Inside the Torn Apart (1997)
 Words from the Exit Wound (1998)
 Enemy of the Music Business (2000)
 Order of the Leech (2002)
 Leaders Not Followers: Part 2 (2004)
 The Code Is Red...Long Live the Code (2005)
 Smear Campaign (2006)
 Time Waits for No Slave (2009)
 Utilitarian (2012)
 Apex Predator – Easy Meat (2015)
 Throes of Joy in the Jaws of Defeatism (2020)

Demoer 
 Halloween (1982)
 And, Like Sheep, We Have All Gone Astray (1982)
 Kak (1983)
 Unpopular Yawns of Middle Class Warfare (1983)
 Hatred Surge (1985)
 From Enslavement to Obliteration (1986)

Livealbum 
 The Peel Sessions (1989)
 Live Corruption (1990)
 Bootlegged in Japan (1998)
 Punishment in Capitals (2002, cd)

Eksterne henvisninger 

 Officiel hjemmeside
 

Grindcoregrupper
Dødsmetalgrupper
Metalgrupper fra Storbritannien
Musikgrupper fra 1981
Ansaldo

Ansaldo var et stort italiensk industrikonglomerat, der blev grundlagt i 1853 i Genova. Fra 1948 blev selskabet gradvist opkøbt af den italienske industrikoncern Finmeccanica.

Ansaldo ophørte med at eksistere som selvstændig virksomhed i 1993, men navnet optræder stadig på en række selskaber i koncernen, herunder Ansaldo STS, der bl.a. har leveret tog, skinner, signal- og sikkerhedssystemer til Københavns Metro, samt togproducenten AnsaldoBreda, der bl.a. byggede de københavnske metrotogsæt samt DSB's IC4- og IC2-togsæt.

Togproducenter
Leonardo S.p.A.
Room Full of Mirrors

Room Full of Mirrors er en biografi om musiklegenden Jimi Hendrix, der udkom på dansk i 2006. Bogen er skrevet af rockmusik-journalisten Charles R. Cross og fik gode anmeldelser.

Referencer 

Biografier
Litteratur i 2006
Experimental metal

Experimental metal er en crossovergenre der er perspektiveret til metal bands. Den er karakteriseret som en meget eksperimenterende genre som ikke har nogen standardlyd, instrumenter eller lyrik. Dog er de instrumenter der mest optræder i denne genre guitar, bas, keyboard, synthesizer, violin og trommer. Nogen af de første bands der blev klassificeret i Avant garde metal var Celtic Frost, Fleurety og Ved Buens Ende.

Se også 
 Avantgarde musik

Links 
 Avantgarde-Metal.com  

Metalgenrer
Tornbjerg Gymnasium

Tornbjerg Gymnasium, grundlagt 1981, er et gymnasium beliggende i Odenses sydøstlige udkant, med 21 klasser og ca. 600 elever (Anno 2020/21).

Forløberen for Tornbjerg Gymnasium var Fyns Amts Nye Gymnasium, der var beliggende i det daværende Odense Universitets tidligere bygninger ved Niels Bohrs Allé. Gymnasiet blev åbnet i 1979. To år senere indvies Tornbjerg Gymnasium, der er tegnet af arkitektfirmaet Friis og Moltke. Gymnasiet er udført i rødt tegl, som det var typisk for 1980'ernes byggeri.

Gymnasiet er indehaver af elevorganisationer som Elevrådet, JazzExpressen (fredagsbar), Miracules (festudvalg) og diverse sportsklubber som Ultimate, volley, håndbold og fodbold.

15. august 2009 påbegyndte en udvidelse af skolen, som stod færdig 15. oktober 2010.

Tornbjerg Elite giver teenagere mulighed for at opnå både STX og blive sportsudøver.

Gymnasiets rektorer 
 1978-1990: Jens Jørgen Koch
 1990:      Lars Elbrønd Petersen, konstitueret rektor
 1990-2007: Lene Pind
 2007-2008: Lars Elbrønd Petersen, konstitueret rektor
 2008-2020: Carsten Claussen
 2020-nu: Brian Linke

Kendt lærer 

 Mike Auerbach har lavet sitet: mathematicus.dk for at hjælpe elever med matematik.

Kendte studenter 

 1980'erne: Ole Sigmund, professor i Faststofmekanik
 1984: Lars Christian Lilleholt, folketingsmedlem
 1991: Jakob Sveistrup, sanger
 1991: Jakob Martin Strid, tegner og forfatter
 2002: Mattias Hundebøll, TV-vært og musiker i bandet Rock Hard Power Spray
2006: Peter Sveistrup, advokat og debattør
 2011: Daniel Høegh, fodboldspiller
 2012: Kasper Larsen, fodboldspiller for OB

Henvisninger

Eksterne henvisninger 
 Tornbjerg Gymnasiums hjemmeside

Gymnasier i Danmark
Uddannelse i Odense
Etableret i 1981